II Jornada de la Lliga de Clubs 2018 d'atletisme de Primera Divisió a Gandia
17 maig 2018

## II Jornada de la Lliga de Clubs 2018 d'atletisme de Primera Divisió a Gandia17 maig 2018Última actualització: 14 juliol 2025

![](../gestion/img/Lydia-Morant.jpg)  
  

La regidora d'esports Lydia Morant, el president del CC El Garbí, Ximo Mas i l'entrenador del club de llançaments, Juan Vicente Escolano, han presentat aquest matí en roda de premsa la celebració a Gandia de la segona jornada de Primera Divisió de la Lliga de Clubs d'Atletisme 2018.  
  
La prova tindrà lloc el diumenge dia 20 de maig a partir de les 10.00 hores a la recentment renovada pista d'atletisme del poliesportiu de Gandia. En ella participaran, a més del club de Gandiense CC El Garbí, els clubs, CD Surco Aventura-Córdoba, el Real Club Celta de Vigo y el Atlético San Sebastián.  
  
**Lydia Morant** ha recordat que "_aquesta prova és possible gràcies a la qualitat de les instal·lacions amb què compta Gandia després de la renovació i homologació de la pista d'atletisme i a la qualitat i nivell dels atletes del club CC El Garbí_", així mateix ha destacat la sort que suposa "_poder tindre una lliga d'aquest nivell a Gandia_", i animà a tots els amants de l'esport a què s'acosten a veure aquesta competició.  
  
El president del club CC El Garbí, **Ximo Mas** ha agraït "l_'esforç que s'ha fet des de la regidoria d'Esports per tenir la pista d'atletisme homologada per a la celebració de competicions com aquesta de primer nivell_". També ha subratllat la importància d'aquest esdeveniment, que ha qualificat de data històrica, ja que mai abans s'havia celebrat una prova d'aquest nivell a la ciutat.  
  
Per la seua banda, l'entrenador del Club CC El Garbí, **Juan Vicente Escolano**, ha destacat la joventut de l'equip. Equip que s'ha format íntegrament de pedrera que va a competir contra equips amb molta més experiència i ha fet valdre "_l'avantatge que suposa competir a casa amb el suport que això suposa. El nostre objectiu és aconseguir mantenir-nos en la Primera Divisió_".